7.pielikums 
[bookmark: _Hlk484774955]Iepirkuma „Arhivāra pakalpojums” 
(iepirkuma identifikācijas Nr. VTUA 2026/03) nolikumam

PROJEKTS
IEPIRKUMA LĪGUMS NR. ____________
PAR ARHIVĀRA PAKALPOJUMU
Rīgā
Rīgā,								Līguma datumu skatīt parakstu zonā

Valsts tehniskas uzraudzības aģentūra, reģistrācijas Nr. 90001834941, juridiskā adrese: Republikas laukums 2, Rīga, LV-1010, tā direktora Armanda Binovska personā, kurš rīkojas saskaņā ar Ministru kabineta 2020.gada 21.janvāra noteikumu Nr.50 „Valsts tehniskās uzraudzības aģentūras nolikums” pamata, turpmāk – Pasūtītājs, no vienas puses, un
<Uzņēmēja uzņēmējdarbības forma, nosaukums>, reģ.Nr. <reģistrācijas numurs>, tās <pilnvarotās personas amats, vārds, uzvārds> personā, kurš darbojas uz <pārstāvības tiesības apliecinošā dokumenta nosaukums> pamata, turpmāk – Pakalpojuma sniedzējs, no otras puses, Pasūtītājs un Pakalpojuma sniedzējs, abi kopā – Puses, saskaņā ar iepirkuma “Arhivāra pakalpojums”, Id. Nr. VTUA 2026/03 rezultātiem (turpmāk - Iepirkums) un <Pretendenta nosaukums> iesniegto piedāvājumu, noslēdz šāda satura līgumu par turpmāk norādīto (turpmāk – Līgums):
1. Līguma priekšmets
1.1. [bookmark: _Ref367964573]Pasūtītājs pasūta un apmaksā, bet Pakalpojuma sniedzējs ar saviem resursiem un speciālistiem sniedz Pasūtītājam arhīvāra pakalpojumus (turpmāk – Pakalpojums) saskaņā ar Līgumu, Līguma 1. pielikumu “Tehniskā specifikācija” (turpmāk – Tehniskā specifikācija), Līguma 2. pielikumu “Tehniskais piedāvājums” un 3. pielikumu “Finanšu piedāvājums”, kā arī saskaņā ar spēkā esošo normatīvo aktu, kas reglamentē Pakalpojuma izpildi, prasībām, ievērojot Pasūtītāja norādījumus.
1.2. Detalizēts Pakalpojuma apraksts, izpildes kārtība un prasības tiek noteikti Tehniskajā specifikācijā un Finanšu piedāvājumā. Par konkrētiem Pakalpojuma nodrošināšanas jautājumiem un risinājumiem, kas var rasties Līguma izpildes laikā un neskar tā būtiskos noteikumus, Puses var vienoties atsevišķi, noslēdzot vienošanās, kas kļūst par neatņemamu Līguma sastāvdaļu.
1.3. Ar kvalitatīvu Pakalpojumu Līguma izpratnē saprotams Pakalpojums, ko Pakalpojuma sniedzējs veic ar saviem resursiem, izmantojot profesionālās iemaņas, Līgumā noteiktajā apjomā, kārtībā un termiņā, atbilstoši Līguma, tā pielikumu un saistošo normatīvo aktu noteikumiem un prasībām, kā arī saskaņā ar profesionālās ētikas kodeksa normām un labākās prakses principiem.
1.4. Pusēm vienojoties, Pasūtītājs ir tiesīgs pasūtīt pakalpojumus, kas saistīti ar Līgumā paredzēto Pakalpojumu, bet nav iekļauti Tehniskajā specifikācijā un Finanšu piedāvājumā, ja šādu pakalpojumu izmaksas nepārsniedz 20 % (divdesmit procentus) no Līguma cenas bez pievienotās vērtības nodokļa (turpmāk – PVN). Šajā gadījumā Pasūtītājs ir tiesīgs pieprasīt Pakalpojuma sniedzējam izmaksu kalkulāciju un attaisnojuma dokumentus, kas apliecina minēto pakalpojumu cenu.
2. Līguma un Pakalpojuma cena
2.1. [bookmark: _Ref418063944][bookmark: _Ref367699649][bookmark: _Ref336247163][bookmark: _Toc336440086]Līguma cena bez PVN ir līdz ____________ (_________________ eiro un 00 centiem) (turpmāk – Līguma cena). PVN tiek piemērots spēkā esošo normatīvo tiesību aktu noteiktajā kārtībā un apmērā.
2.2. Pakalpojuma cenas un izcenojumi (turpmāk – Pakalpojuma cena) ir norādīti Finanšu piedāvājumā atbilstoši Pakalpojuma sniedzēja Iepirkumā iesniegtajam piedāvājumam.
2.3. Pasūtītājam nav pienākuma izlietot visu Līguma cenu.
2.4. Pakalpojuma cenā ietilpst visas Pakalpojuma sniedzēja izmaksas, kas saistītas ar Pakalpojuma izpildi, tajā skaitā visi nodokļi (izņemot PVN) un nodevas, Pakalpojuma sniedzēja speciālistu atalgojums, visi iespējamie riski, kā arī citi izdevumi, kas Pakalpojuma sniedzējam var rasties Līguma darbības laikā un ir nepieciešami Līguma pienācīgai izpildei.
3. Apakšuzņēmēji
3.1. Pakalpojuma sniedzējs, ievērojot Publisko iepirkumu likumu, Līguma noteikumus, kā arī citu normatīvo aktu prasības, ir tiesīgs Līguma izpildē piesaistīt apakšuzņēmējus.
3.2. Pakalpojuma sniedzējs ir tiesīgs Līguma darbības laikā apakšuzņēmēja nomaiņu vai jauna apakšuzņēmēja iesaisti Līguma izpildē veikt tikai ar Pasūtītāja rakstveida piekrišanu. Pakalpojuma sniedzējs par plānoto apakšuzņēmēja nomaiņu vai jauna apakšuzņēmēja iesaisti Līguma izpildē paziņo Pasūtītājam rakstveidā.
3.3. Ja Pakalpojuma sniedzējs plāno nomainīt apakšuzņēmēju, uz kura iespējām ir balstījies, iesniedzot piedāvājumu Iepirkumā, Pakalpojuma sniedzējs lūgumam par apakšuzņēmēja nomaiņu pievieno dokumentus, kas pierāda jaunā apakšuzņēmēja atbilstību Iepirkumā izvirzītajām prasībām tādā apjomā, kādā Pakalpojuma sniedzējs savā piedāvājumā ir balstījies uz nomaināmā apakšuzņēmēja iespējām.
3.4. [bookmark: _Hlk127435229]Attiecībā uz Pakalpojuma sniedzēja piedāvāto jauno apakšuzņēmēju, ar kuru Pakalpojuma sniedzējs plāno aizstāt līdzšinējo apakšuzņēmēju, uz kura iespējām Pakalpojuma sniedzējs ir balstījies, iesniedzot piedāvājumu Iepirkumā, un apakšuzņēmēju, kuram Pakalpojuma sniedzējs plāno nodot Pakalpojuma veikšanu, kura vērtība ir vismaz 10 000,00 EUR (desmit tūkstoši eiro), Pasūtītājs veic pārbaudi par tā atbilstību Publisko iepirkumu likuma 42. pantā noteiktajiem izslēgšanas nosacījumiem attiecībā uz to dienu, kad Pasūtītājs no Pakalpojuma sniedzēja ir saņēmis attiecīgu lūgumu.
3.5. Pasūtītājs pieņem lēmumu atļaut vai atteikt piedāvātā apakšuzņēmēja nomaiņu vai jauna apakšuzņēmēja iesaistīšanu Līguma izpildē ne vēlāk kā piecu darba dienu laikā pēc tam, kad saņēmis no Pakalpojuma sniedzēja visu informāciju un dokumentus, kas nepieciešami lēmuma pieņemšanai, un rakstiski par to informē Pakalpojuma sniedzēju.
3.6. Pasūtītājs atsaka jauna apakšuzņēmēja, kuram plānots nodot Pakalpojuma veikšanu, kura vērtība ir vismaz 10 000,00 EUR (desmit tūkstoši eiro), iesaisti Līguma izpildē vai apakšuzņēmēja, ar kuru aizstāj apakšuzņēmēju, uz kura iespējām Pakalpojuma sniedzējs ir balstījies, iesniedzot piedāvājumu Iepirkumā, nomaiņu Publisko iepirkumu likuma 62. pantā noteiktajos gadījumos. Pasūtītājs pārbaudi par šajā apakšpunktā minēto apakšuzņēmēju atbilstību Publisko iepirkumu likuma 42. pantā noteiktajiem izslēgšanas nosacījumiem veic tajā datumā, kad pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju.
3.7. Pakalpojuma sniedzējs koordinē apakšuzņēmēju darbību un uzņemas pilnu atbildību par apakšuzņēmēju veiktā Pakalpojuma atbilstību Līguma noteikumiem.
3.8. Pakalpojuma sniedzējs uzņemas pilnu atbildību par veiktajiem norēķiniem ar tā piesaistīto apakšuzņēmēju, t. sk. arī Pakalpojuma sniedzēja maksātnespējas procesa gadījumā.
3.9. Pasūtītājs nav atbildīgs par Pakalpojuma sniedzēja nokavētiem vai vispār neveiktiem norēķiniem ar tā piesaistīto apakšuzņēmēju.
4. Pakalpojuma izpilde un pieņemšana
4.1. Pakalpojums ir sniedzams atbilstoši Līgumā un Tehniskajā specifikācijā noteiktajai kārtībai un prasībām.
4.2. Pakalpojuma sniedzējs ne vēlāk kā līdz katra mēneša piektajam datumam sagatavo un iesniedz Pasūtītājam Līguma 11.1.2. apakšpunktā noteiktajā kārtībā Pakalpojuma sniedzēja elektroniski sagatavoto un drošu elektronisko parakstu parakstīto Pakalpojuma nodošanas-pieņemšanas aktu par iepriekšējā mēnesī sniegto Pakalpojumu, kurā norāda Pasūtītāja piešķirto Līguma numuru un noslēgšanas datumu, sniegtā Pakalpojuma aprakstu un tā ietvaros veiktās darbības, Pakalpojuma sniegšanas periodu un citu nepieciešamo informāciju.
4.3. Pasūtītājs ne vēlāk kā piecu darba dienu laikā pēc Pakalpojuma nodošanas-pieņemšanas akta saņemšanas no Pakalpojuma sniedzēja pārbauda un izvērtē aktā norādīto informāciju un sniegtā Pakalpojuma kvalitāti un apjomu, un:
4.3.1. paraksta nodošanas-pieņemšanas aktu ar drošu elektronisko parakstu un iesniedz parakstīto aktu Pakalpojuma sniedzējam Līguma 13.1.2. apakšpunktā noteiktajā kārtībā, ja Pakalpojums ir sniegts kvalitatīvi, atbilstoši Līguma prasībām, vai
4.3.2. atsaka Pakalpojuma pieņemšanu un nodošanas-pieņemšanas akta parakstīšanu, ja Pakalpojums ir veikts neatbilstoši Līguma, t. sk. Tehniskās specifikācijas, prasībām, iesniedzot Pakalpojuma sniedzējam motivētu paziņojumu par Pakalpojuma trūkumiem un citām neatbilstībām (turpmāk – paziņojums par Pakalpojuma neatbilstībām) Līguma 13.1.2. apakšpunktā noteiktajā kārtībā.
4.4. Pakalpojuma sniedzējam ne vēlāk kā piecu darba dienu laikā pēc tam, kad saņēmis Līguma 6.3.2. apakšpunktā minēto paziņojumu no Pasūtītāja vai citā Pušu saskaņotajā termiņā, ja to prasa konstatēto Pakalpojuma neatbilstību raksturs, ir jānovērš paziņojumā norādītās neatbilstības.
4.5. Pēc Pakalpojuma neatbilstību novēršanas tiek veikta atkārtota Pakalpojuma pieņemšana šajā Līguma nodaļā noteiktajā kārtībā.
4.6. Pakalpojums ir uzskatāms par sniegtu atbilstoši Līguma prasībām un Pasūtītāja pieņemtu ar attiecīgā Pakalpojuma nodošanas-pieņemšanas akta abpusējās parakstīšanas brīdi.
4.7. Abpusēji parakstīts Pakalpojuma nodošanas-pieņemšanas akts ir pamats Pakalpojuma sniedzējam izrakstīt rēķinu un iesniegt to Pasūtītājam Pakalpojuma apmaksai.
5. Samaksas kārtība
5.1. [bookmark: _Ref404593597]Pasūtītājs veic samaksu par kvalitatīvu, Līguma prasībām atbilstoši sniegtu Pakalpojumu 30 (trīsdesmit) kalendāro dienu laikā pēc tam, kad Puses ir parakstījušas Pakalpojuma nodošanas-pieņemšanas aktu un Pasūtītājs saņēmis no Pakalpojuma sniedzēja rēķinu, kas izrakstīts uz minētā nodošanas-pieņemšanas akta pamata.
5.2. Pakalpojuma sniedzējs iesniedz rēķinus par iepriekšējā mēnesī sniegto Pakalpojumu līdz katra nākamā mēneša 10. (desmitajam) datumam. Rēķini tiek iesniegti elektroniski Līguma 13.1.2. apakšpunktā noteiktajā kārtībā. Elektroniskajiem rēķiniem jābūt sagatavotiem strukturētā elektroniskā formā, kas ļauj tos automātiski un elektroniski apstrādāt, un jāatbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību.
5.3. Pakalpojuma sniedzējs, izrakstot rēķinus, piemēro PVN likmi spēkā esošajos normatīvajos aktos noteiktajā kārtībā un apmērā.
5.4. Pakalpojuma sniedzējs rēķinos papildus citiem obligāti norādāmajiem rekvizītiem norāda Pasūtītāja piešķirto Līguma numuru, sniegtā Pakalpojuma aprakstu un sniegšanas periodu, par Pakalpojumu maksājamo summu bez PVN, PVN un kopējo rēķina summu ar PVN.
5.5. Ja rēķins neatbilst Līguma 7.2., 7.3. vai 7.4. punkta prasībām, Pasūtītājs nesaskaņo rēķinu un rakstiski Līguma 13.1.2. apakšpunktā noteiktajā kārtībā informē Pakalpojuma sniedzēju par rēķina neatbilstībām. Pakalpojuma sniedzējs ne vēlāk kā trīs darba dienu laikā pēc tam, kad saņēmis no Pasūtītāja informāciju par rēķina neatbilstībām, sagatavo Līgumam atbilstošu rēķinu un atkārtoti iesniedz to Pasūtītājam. Pasūtītājs neveic norēķinu ar Pakalpojuma sniedzēju līdz brīdim, kamēr Pakalpojuma sniedzējs nesagatavo un neiesniedz Līgumam atbilstošu rēķinu.
5.6. Par samaksas dienu tiek uzskatīta diena, kurā Pasūtītājs ir iesniedzis maksājuma uzdevumu bankai par naudas pārskaitīšanu Pakalpojuma sniedzēja bankas kontā.
5.7. Katra no Pusēm sedz savus izdevumus par banku pakalpojumiem, kas saistīti ar naudas pārskaitījumiem.
5.8. Ja Pakalpojums sniegts nekvalitatīvi, neatbilstoši Līguma un/vai Tehniskās specifikācijas prasībām, un Pasūtītājs ir iesniedzis Pakalpojuma sniedzējam paziņojumu par konstatētajām neatbilstībām, apmaksa tiek veikta Līguma 7.1. punktā noteiktajā termiņa pēc Pakalpojuma neatbilstību novēršanas.
6. Pušu tiesības un pienākumi
6.1. Pasūtītājs:
6.1.1. pieņem izpildītu, Līguma prasībām atbilstošu Pakalpojumu;
6.1.2. samaksā Pakalpojuma sniedzējam par veikto un pieņemto Pakalpojumu Līgumā noteiktajā kārtībā un termiņā;
6.1.3. nekavējoties rakstiski informē Pakalpojuma sniedzēju par jebkādiem apstākļiem, kas var negatīvi ietekmēt Līgumā noteikto saistību izpildi noteiktajā laikā un kvalitātē, tostarp par sniegtās informācijas nepatiesīgumu vai maldinošo dabu;
6.1.4. jebkurā Pakalpojuma izpildes stadijā ir tiesīgs veikt Pakalpojuma izpildes kontroli;
6.1.5. Pakalpojuma izpildei nodrošina Pakalpojuma sniedzēja darbinieku un transporta iekļūšanu Pasūtītāja administratīvajās telpās dokumentu saņemšanai Pakalpojuma izpildei;
6.1.6. pirms Pakalpojuma izpildes un Līguma darbības laikā nodrošina Pakalpojuma sniedzēju ar Līguma izpildei nepieciešamo dokumentāciju un informāciju, kura ir Pasūtītāja rīcībā. Pārējās nepieciešamās informācijas un dokumentācijas vākšana, ja vien Puses nav vienojušies citādāk, ir Pakalpojuma sniedzēja pienākums, un ar to saistītās Pakalpojuma sniedzēja izmaksas ir iekļautas Pakalpojuma cenā;
6.1.7. paziņo Pakalpojuma sniedzējam par visiem no Pasūtītāja atkarīgiem, paredzamiem apstākļiem, kas radušies no jauna un var traucēt Pakalpojuma sniedzējam izpildīt Līguma saistības.
6.2. Pakalpojuma sniedzējs:
6.2.1. Līguma darbības laikā uztur spēkā Pakalpojuma sniegšanai nepieciešamās licences un atļaujas;
6.2.2. sniedz Pakalpojumu saskaņā ar Tehniskajā specifikācijā noteiktajām prasībām, atbilstoši Līguma noteikumiem, ievērojot saistošo normatīvo aktu prasības;
6.2.3. iesniedz Pasūtītājam Pakalpojuma sniedzēja speciālistu sarakstu, kuri ir pilnvaroti sniegt Pakalpojumu;
6.2.4. pēc Pasūtītāja pieprasījuma sniedz pilnu informāciju par Pakalpojuma izpildes gaitu;
6.2.5. nodrošina pilnīgu Pakalpojuma sniedzējam Pakalpojuma izpildei uzticētās informācijas aizsardzību un neizpaušanu trešajām personām bez Pasūtītāja rakstiskas piekrišanas;
6.2.6. nekavējoties rakstiski informē Pasūtītāju par jebkādiem apstākļiem, kas var negatīvi ietekmēt Līgumā noteikto saistību izpildi noteiktajā laikā un kvalitātē;
6.2.7. ir tiesīgs saņemt samaksu par kvalitatīvu un Līguma noteikumiem atbilstoši veiktu Pakalpojumu Līgumā noteiktajā kārtībā un termiņā;
6.2.8. [bookmark: _Hlk101273968]ir tiesības uz Pakalpojuma izpildes termiņa proporcionālu pagarinājumu, ja Pasūtītājs piecu darba dienu laikā no attiecīga rakstiska pieprasījuma saņemšanas dienas nav izsniedzis Pakalpojuma sniedzējam Pakalpojuma izpildei nepieciešamos dokumentus vai informāciju, kas ir Pasūtītāja rīcībā. Par apstākļu iestāšanos, kas kavē vai padara neiespējamu Līguma izpildi, Pakalpojuma sniedzējam nekavējoties rakstiski jāziņo Pasūtītājam, norādot iemeslus, kas neatļauj sniegt Pakalpojumu. Gadījumā, ja Pakalpojuma sniedzējs neiesniedz rakstisku paziņojumu, tam nerodas tiesības uz Līguma termiņa pagarinājumu;
6.2.9. nodrošina, lai Pasūtītāja darbinieki/speciālisti, kas ir/būs iesaistīti Līguma izpildē, ir informēti par Pakalpojuma datu aizsardzību un konfidencialitāti pirms darba uzsākšanas;
6.2.10. uzņemas atbildību par sniegto Pakalpojumu;
6.2.11. apliecina, ka Pakalpojumu sniedz atbilstoši spēkā esošajiem normatīvajiem aktiem.
6.3. Pusēm ir arī citi pienākumi un tiesības saskaņā ar Līgumu un spēkā esošajiem normatīvajiem aktiem.
7. Pušu atbildība
7.1. Puses Līgumā un normatīvajos aktos noteiktajā kārtībā ir atbildīgas viena otrai un trešajām personām par nodarītajiem tiešajiem zaudējumiem, ja tie radušies Puses vai tās Līguma izpildē iesaistīto personu darbības vai bezdarbības rezultātā.
7.2. Pakalpojuma sniedzējs ir atbildīgs par Līgumā un normatīvajos aktos noteikto Pakalpojuma kvalitātes prasību ievērošanu un par šo prasību neievērošanu atbild Līgumā un normatīvajos aktos paredzētā kārtībā.
7.3. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tā izpilde tiek pagarināta par pirmās Puses nokavēto laika posmu. Šādos gadījumos par to tiek informēta otra Puse. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
7.4. Ja Pasūtītājs neveic samaksu par Pakalpojumu Līgumā noteiktajā termiņā, Pakalpojuma sniedzējam ir tiesības piemērot Pasūtītājam līgumsodu 0,1 % (vienas desmitās daļas no procenta) apmērā no termiņā nesamaksātās summas bez PVN par katru kavējuma dienu. Pasūtītājs līgumsodu samaksā 10 (desmit) darba dienu laikā pēc rēķina par līgumsodu saņemšanas no Pakalpojuma sniedzēja.
7.5. [bookmark: OLE_LINK7]Ja Pakalpojuma sniedzējs nav veicis Pakalpojumu vai nav novērsis Pakalpojuma neatbilstības Līgumā vai Tehniskajā specifikācijā noteiktajā vai abpusēji saskaņotajā termiņā, Pasūtītājs ir tiesīgs piemērot Pakalpojuma sniedzējam līgumsodu 0,05 % (piecu simtdaļu no procenta) apmērā no Līguma cenas bez PVN par katru kavējuma dienu.
7.6. Ja Pakalpojuma sniedzējs Pakalpojumu sniedzis nekvalitatīvi, neatbilstoši Tehniskās specifikācijas un/vai Līguma prasībām, un Pasūtītājs par to ir iesniedzis Pakalpojuma sniedzējam pretenziju vai paziņojumu par Pakalpojuma neatbilstībām, Pasūtītājs ir tiesīgs piemērot Pakalpojuma sniedzējam līgumsodu 50,00 (piecdesmit eiro) apmērā par katru konstatēto gadījumu.
7.7. Ja Pakalpojuma sniedzējs vienpusēji atkāpjas no Līguma, izņemot Līguma 12.8., 12.11. apakšpunktā noteiktajos gadījumos, Pasūtītājam ir tiesības piemērot Pakalpojuma sniedzējam līgumsodu 10 % (desmit procentu) apmērā no Līguma cenas bez PVN, kas palikusi neapgūta uz Pakalpojuma sniedzēja atkāpšanās no Līguma dienu. Tiek uzskatīts, ka Pakalpojuma sniedzējs vienpusēji ir atkāpies no Līguma, ja Pakalpojuma sniedzējs patvaļīgi, bez līgumiska vai likumiska pamata pārtraucis savu no Līguma izrietošo saistību izpildi un turpina tās nepildīt vairāk par 10 (desmit) kalendārajām dienām pēc pretenzijas saņemšanas no Pasūtītāja par Līguma saistību neizpildi noteiktajā termiņā, vai iesniedzis Pasūtītājam paziņojumu par vienpusēju Līguma izbeigšanu vai atkāpšanos no Līguma.
7.8. Pakalpojuma sniedzējs līgumsodu samaksā 10 (desmit) darba dienu laikā pēc rēķina par līgumsodu saņemšanas no Pasūtītāja.
7.9. Piemērojot Līgumā paredzēto līgumsodu, Pusēm ir jāievēro Civillikuma 1716. panta trešajā daļā noteiktais līgumsoda apmēra ierobežojums.
7.10. Pasūtītājam ir tiesības ieskaita kārtībā samazināt par Pakalpojumu maksājamo naudas summu tādā apmērā, kādā Līguma noteiktajā kārtībā ir aprēķināta līgumsoda summa Pakalpojuma sniedzējam, ja Pakalpojuma sniedzējs nav samaksājis līgumsodu Līguma noteiktajā termiņā.
7.11. Pēc līgumsoda maksātāja Puses motivēta pieteikuma līgumsoda prasītāja Puse var atbrīvot otru Pusi no līgumsoda samaksas vai samazināt maksājamo līgumsodu, ievērojot samērīguma principus, kā arī Līguma saistību neizpildes vai nepienācīgas izpildes sekas, iemeslus un apstākļus.
7.12. Līgumsoda samaksa neatbrīvo Puses no Līguma saistību izpildes.
8. Personu datu aizsardzība un konfidencialitāte
8.1. Līguma ietvaros visus personu datus Puses apstrādā tikai Līguma izpildes mērķiem un tikai tādā apmērā, lai nodrošinātu starp Pusēm noslēgtā Līguma izpildi.
8.2. Pusēm ir tiesības apstrādāt no otras Puses iegūtos fizisko personu datus, kā arī Līguma izpildes rezultātā iegūtos fizisko personu datus, tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti, kā arī Fizisko personu datu apstrādes likuma prasības.
8.3. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošo datu aizsardzības tiesību aktiem.
8.4. Pusēm vienmēr ir jāievēro piemērojamie tiesību akti personas datu aizsardzības jomā.
8.5. Puses tiek atbrīvotas no atbildības par personas datu apstrādi, ko saņēmušas no vispār pieejamiem avotiem, kā arī informācijas, datu izplatīšanu, kas izplatīti, publicēti vai citā veidā bija pieejami masu informācijas avotos un internetā.
8.6. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Līguma izpildes gaitā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības.
8.7. Puses apņemas Līguma darbības laikā, kā arī pēc Līguma izbeigšanas bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Pušu rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
8.8. Puses nodrošina personu datu aizsardzības un informācijas konfidencialitātes noteikumu izpildi arī no jebkuru trešo personu puses, ko Puses piesaistījusi Līguma izpildei.
9. [bookmark: _Ref367098337]Nepārvarama vara
9.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Puses nevarēja paredzēt un novērst.
9.2. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, civiliedzīvotāju nemieri, valsts un pašvaldību institūciju rīcība un to pieņemtie normatīvie akti, lēmumi un rīkojumi, kā arī citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
9.3. Pusei, kurai kļuva neiespējams izpildīt Līguma saistības nepārvaramas varas apstākļu dēļ, ne vēlāk kā piecu darba dienu laikā no nepārvaramas varas apstākļu iestāšanās dienas rakstiski ir jāpaziņo par šiem apstākļiem otrai Pusei Līgumā noteiktajā kārtībā.
9.4. Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 11.3. punkta nosacījumus.
9.5. Pusēm vismaz piecu darba dienu laikā pēc Līguma 11.3. punktā minētā paziņojuma saņemšanas, atkarībā no nepārvaramas varas apstākļu rakstura, ir jāveic pārrunas:
9.5.1. par Līguma izbeigšanu vai Līguma darbības apturēšanu, ja nepārvaras varas apstākļu dēļ turpmākā Līguma izpilde kļūst neiespējama pilnībā, vienojoties par Līguma izbeigšanas termiņu vai Līguma darbības atjaunošanas nosacījumiem;
9.5.2. par Līguma grozīšanu vai saistību izpildes atlikšanu, ja nepārvaramas varas apstākļu dēļ nav iespējams izpildīt kādas no Līguma noteiktajām saistībām, vienojoties par veicamajiem grozījumiem vai saistību izpildes atlikšanas termiņu.
9.6. Ja Puses saprātīgā laikā nespēj panākt vienošanos par Līguma 11.5. punktā norādītajiem jautājumiem, strīda izšķiršanai tiek piemēroti Līguma 15.1. punkta noteikumi.
9.7. Ja Līgums ir grozīts vai izbeigts, apturēta Līguma darbība vai Līguma saistību izpilde ir atlikta nepārvaramas varas apstākļu dēļ, nevienai no Pusēm nav tiesību prasīt otrai Pusei atlīdzināt ar to radušos zaudējumus.
10. Līguma darbības termiņš, Līguma grozīšana un izbeigšana
10.1. [bookmark: _Ref367708847]Līgums stājas spēkā ar tā abpusēju parakstīšanas dienu.
10.2. Līgums ir spēkā 12 (divpadsmit) mēnešus vai līdz Līguma cenas bez PVN apguvei, atkarībā no tā, kurš no šiem nosacījumiem iestājas pirmais.
10.3. Līguma grozījumi ir spēkā tikai tad, ja tie izdarīti rakstveidā un tos parakstījušas abas Puses.
10.4. Līguma grozījumi ir pieļaujami:
10.4.1. ja tie nemaina Līguma vispārējo raksturu;
10.4.2. ja tie atbilst Publisko iepirkumu likuma 61. panta nosacījumiem.
10.5. Līguma 10.4. punktā noteiktajos gadījumos ir pieļaujama Līguma cenas palielināšana, ja grozījumu vērtība nesasniedz 10 % (desmit procentus) no sākotnējās Līguma cenas. Grozījumu vērtību nosaka kā visu secīgi veikto grozījumu naudas vērtību summu.
10.6. Visi Līguma pielikumi, grozījumi un papildinājumi ir Līguma neatņemama sastāvdaļa.
10.7. Puses var izbeigt Līgumu pirms Līguma darbības termiņa beigām, Pusēm savstarpēji rakstveidā vienojoties.
10.8. Katra no Pusēm ir tiesīga vienpusēji izbeigt Līgumu bez otrās Puses piekrišanas jebkurā no šādiem gadījumiem:
10.8.1. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1 panta trešā daļa);
10.8.2. otrā Puse apzināti sniegusi Pusei nepatiesu informāciju, nav ievērojusi godīgas komercprakses vai konkurences principus, vai ar nolūku veikusi citas prettiesiskas darbības;
10.8.3. ierosināta otras Puses maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
10.8.4. uzsākta otras Puses likvidācija;
10.8.5. apturēta vai izbeigta otras Puses saimnieciskā darbība.
10.9. Pasūtītājam ir tiesības vienpusēji izbeigt Līgumu bez Pakalpojuma sniedzēja piekrišanas jebkurā no šādiem gadījumiem:
10.9.1. Pakalpojuma sniedzējs vismaz divas reizes nav izpildījis jebkuras no Līguma noteiktajam saistībām vai Tehniskās specifikācijas prasībām Līgumā vai Tehniskajā specifikācijā noteiktajā vai abpusēji saskaņotajā termiņā, par ko Pasūtītājs ir iesniedzis Pakalpojuma sniedzējam vismaz divas pretenzijas;
10.9.2. Pakalpojuma sniedzējs vismaz divas reizes Pakalpojumu veica nekvalitatīvi, par ko Pasūtītājs ir iesniedzis Pakalpojuma sniedzējam vismaz divus paziņojumus par Pakalpojuma neatbilstībām;
10.9.3. [bookmark: OLE_LINK10]Pakalpojuma sniedzējs nav iesniedzis Pasūtītājam Bankas garantiju vai Apdrošināšanas polisi Līguma noteiktajā apmērā un termiņā;
10.9.4. Pakalpojuma sniedzējs nav iesniedzis Pasūtītājam civiltiesiskās atbilstības apdrošināšanu Līguma noteiktajā apmērā un termiņā vai laicīgi nav pagarinājis civiltiesiskās apdrošināšanas polisi;
10.9.5. Pasūtītājam ir zudusi nepieciešamība pēc Pakalpojuma.
10.10. Līguma 10.9.5. apakšpunktā noteiktajā gadījumā Pasūtītājs ir tiesīgs vienpusēji izbeigt Līgumu, rakstiski Līgumā noteiktajā kārtībā paziņojot Pakalpojuma sniedzējam par Līguma izbeigšanu vismaz vienu mēnesi iepriekš. Ja Līgums ir izbeigts saskaņā ar Līguma 10.9.5. apakšpunktu, Pasūtītājs veic samaksu Pakalpojuma sniedzējam par faktiski izpildītā Pakalpojuma apjomu uz Līguma izbeigšanas dienu un Pakalpojuma sniedzējs nav tiesīgs prasīt Pasūtītājam atlīdzināt sagaidāmās peļņas atrāvumu un netiešus zaudējumus, kas var rasties Pakalpojuma sniedzējam Līguma izbeigšanas dēļ.
10.11. Pakalpojuma sniedzējam ir tiesības vienpusēji izbeigt Līgumu bez Pasūtītāja piekrišanas, ja Pasūtītājs vismaz divas reizes nav veicis samaksu par Pakalpojumu Līgumā noteiktajā termiņā un katrs šāds maksājuma kavējums pārsniedz 10 (desmit) kalendārās dienas, par ko Pakalpojuma sniedzējs ir iesniedzis Pasūtītājam vismaz divas pretenzijas.
10.12. Līgumā noteiktajos gadījumos Līgums uzskatāms par izbeigtu nākamajā darba dienā pēc Pušu paziņojuma par Līguma izbeigšanu saņemšanas atbilstoši Līguma 13.4. punkta noteikumiem. Elektroniski sagatavotajam paziņojumam par Līguma izbeigšanu jābūt parakstītam ar Puses drošu elektronisko parakstu.
10.13. Līgumam izbeidzoties, Puses sapratīgā termiņā bez nepamatotas novilcināšanas veic savstarpējos norēķinus, līgumsoda samaksu, zaudējumu atlīdzināšanu u. c. darbības saistībā ar līgumattiecību izbeigšanos.
11. Pušu saziņa un korespondence, pilnvarotās personas
11.1. Visus ar Līguma izpildi saistītos dokumentus, tajā skaitā rēķinus, iesniegumus, paziņojumus, uzaicinājumus, informāciju, pieteikumus, pretenzijas, aktus, grafikus, vienošanās u.tml., viena Puse iesniedz otrai Pusei kādā no šādiem veidiem:
11.1.1. nododot personīgi Līguma 11.2., 11.3. punktā norādītajai otras Puses pilnvarotajai personai;
11.1.2. nosūtot elektroniski uz Līguma 11.2., 11.3. punktā norādīto otras Puses pilnvarotās personas elektroniskā pasta adresi;
11.1.3. nosūtot elektroniski uz otras Puses Līguma rekvizītu daļā norādīto elektroniskā pasta adresi;
11.1.4. nosūtot ar pasta sūtījumu uz otras Puses Līguma rekvizītu daļā norādīto juridisko adresi.
11.2. [bookmark: OLE_LINK11]Puses vienojas, ka ar Līguma izpildi saistītos jautājumus, tajā skaitā, bet ne tikai: veic saziņu ar otro Pusi; nodrošina veicamā Pakalpojuma koordināciju; saņem un izskata pieteikumus, pieprasījumus, pretenzijas; nodod Pakalpojuma sniedzējam dokumentus Pakalpojuma sniegšanai, pieņem Pakalpojumu un paraksta Pakalpojuma nodošanas–pieņemšanas aktus; veic apmaksas kontroli; lemj par Līguma saistību un Pakalpojuma izpildes termiņu pagarināšanu; saņem un saskaņo rēķinus; sagatavo un iesniedz Līguma izpildei nepieciešamo informāciju, veic Līguma izpildes uzraudzību un kvalitātes kontroli u. c., risinās Pasūtītāja pilnvarotā persona: ________________________________, tel. Nr. ________________, e-pasta adrese: _________________.
11.3. Puses vienojas, ka ar Līguma izpildi saistītos jautājumus, tajā skaitā, bet ne tikai: veic saziņu ar otro Pusi; nodrošina veicamā Pakalpojuma koordināciju; saņem un izskata pieteikumus, pieprasījumus, pretenzijas; pieņem no Pasūtītāja dokumentus Pakalpojuma sniegšanai, nodod Pakalpojumu un paraksta Pakalpojuma nodošanas–pieņemšanas aktus; veic apmaksas kontroli; pieteic Līguma saistību un Pakalpojuma izpildes termiņu pagarināšanu; iesniedz rēķinus; sagatavo un iesniedz Līguma izpildei nepieciešamo informāciju, veic Līguma izpildes uzraudzību un kvalitātes kontroli u. c., risinās Izpildītāja pilnvarotā persona: _______________________________________________, tel. Nr. ________________, e-pasta adrese: _________________.
11.4. Visa Pušu sarakste un korespondence, tajā skaitā informācija, dokumenti, akti, atskaites, norādījumi, rēķini, paziņojumi, pretenzijas, saskaņošanas, iesniegumi, vienošanās u.c., uzskatāma par iesniegtu un saņemtu 7. (septītajā) dienā pēc nodošanas pasta pakalpojumu sniedzējam; attiecīgajā darba dienā, ja korespondence nodota personīgi Puses pilnvarotajai personai pret parakstu; vai arī nākamajā darba dienā, ja korespondence nosūtīta uz Līgumā norādītajām Pušu un viņu pilnvaroto personu elektroniskā pasta adresēm.
11.5. Puses vienojas, ka datu apmaiņa primāri tiks veikta elektroniski, tomēr Līguma nosacījumi, kuri paredz attiecīgā dokumenta sagatavošanu un iesniegšanu otrai Pusei elektroniski, neietekmē Puses tiesības sagatavot šo dokumentu papīra formā un iesniegt to otrai Pusei Līguma 13.1.1. vai 13.1.4. apakšpunktā paredzētajā dokumentu iesniegšanas veidā.
12. Korupcijas un interešu konflikta riska novēršana
Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem.
13. Nobeiguma noteikumi
13.1. Visas domstarpības un nesaskaņas, kas rodas Līguma darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīdu izšķir Latvijas Republikas vispārējās jurisdikcijas tiesa saskaņā ar Latvijas Republikas normatīvajiem aktiem.
13.2. Puses rakstveidā paziņo viena otrai:
13.2.1. par izmaiņām Līgumā norādītajās Pušu pilnvarotajās personās un Līguma izpildē iesaistītajos apakšuzņēmējos un kvalificētajos speciālistos;
13.2.2. par Puses firmas (nosaukuma) maiņu;
13.2.3. par Puses juridiskā statusa maiņu;
13.2.4. par Puses juridiskās adreses maiņu;
13.2.5. par Puses korespondences adreses maiņu;
13.2.6. par Puses bankas rekvizītu maiņu;
13.2.7. par jebkura Līgumā norādītā tālruņa numura vai elektroniskā pasta adreses maiņu;
13.2.8. par Puses likvidācijas vai reorganizācijas uzsākšanu;
13.2.9. par Puses saimnieciskās darbības apturēšanu;
13.2.10. par Puses saimnieciskās darbības izbeigšanu;
13.2.11. par Puses tiesiskās aizsardzības procesa lietas ierosināšanu;
13.2.12. par Puses tiesiskās aizsardzības procesa īstenošanu ārpustiesas tiesiskās aizsardzības procesā;
13.2.13. par Puses maksātnespējas procesa lietas ierosināšanu.
13.3. Paziņojumu par Līguma 13.2. punktā norādītajiem apstākļiem (turpmāk – Paziņojums) ir tiesīgas iesniegt Pušu Uzņēmumu reģistrā reģistrētās amatpersonas ar paraksta tiesībām un prokūristi, Pušu pilnvarotie pārstāvji, kuriem šādas tiesības piešķirtas ar notariālo vai parasto komercpilnvaru, kā arī Līgumā norādītās Pušu pilnvarotās personas. Paziņojums iesniedzams ne vēlāk kā piecu darba dienu laikā pēc attiecīgo apstākļu iestāšanās.
13.4. Paziņojums iesniedzams kādā no Līguma 11.1. punktā noteiktajiem informācijas un dokumentu iesniegšanas veidiem, nepieciešamības gadījumos pievienojot dokumentus, kas apstiprina Paziņojumā minētās izmaiņas.
13.5. Līguma 13.2. punktā paredzētās izmaiņas, kas ietekmē Līguma nosacījumus, kuras viena Puse ir pieteikusi otrai Pusei, ievērojot Līguma 13.2.–13.4. punkta noteikumus, tiek uzskatītas par attiecīgo Līguma nosacījumu grozījumiem, ja šīs izmaiņas Līguma 13.1. punktā noteiktajā kārtībā ir akceptējusi kādā no Līguma 13.3. punktā minētajām otrās Puses personām. Šajā gadījumā atsevišķa Pušu vienošanās par Līguma grozījumiem netiek slēgta.
13.6. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
13.7. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību.
13.8. Pusēm nav tiesību nodot savas ar Līgumu uzņemtās saistības trešajām personām, izņemot gadījumu, kad Pakalpojuma sniedzējs Līguma izpildē ir piesaistījis apakšuzņēmēju.
13.9. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
13.10. Līgums ir sagatavots latviešu valodā, parakstīts elektroniski un satur:
13.10.1. Līguma pamattekstu;
13.10.2. Līguma 1. pielikumu „Tehniskā specifikācija”;
13.10.3. Līguma 2. pielikumu „Tehniskais piedāvājums”;
13.10.4. Līguma 3. pielikumu “Finanšu piedāvājums”.
14. Pušu rekvizīti
	Pasūtītājs:
	Pakalpojuma sniedzējs:

	Valsts tehniskās uzraudzības aģentūra
Rīga, Republikas laukums 2, LV -1010
tālr.67027149
NMR.LV90001834941
Valsts kases Rīgas norēķinu centrs
Kods: TRELLV22
Konts: LV92TREL2160387005000
_____________________
_____________________/
	___________________
Juridiskā adrese: 
______________________
elektroniskais pasts:  _____________________
Reģ. Nr.: __
Bankas rekvizīti:  ______________
Kods:  ______________
Konts:  ______________


_____________________
_____________________/




*ŠIS DOKUMENTS IR ELEKTRONISKI PARAKSTĪTS AR DROŠIEM ELEKTRONISKAJIEM PARAKSTIEM UN SATUR LAIKA ZĪMOGUS
Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.

